
Сифта гаф 


Гьава дагъларин сувал симург къуш су- 
ман, рагьунан муг суман але къадим заманай- 
рин шагьид иде Бедухь хІуьр алдея. Бедухъа- 
рин тур фацугуна зе зигьиндис хїуьруын шаи- 
рар ІуркІурал хъугІвая. Ав, шаирарин макан 
иде хХІуьр. Гьабибуллагь Омаров, ФетхГул- 
лагь Джамалов, Хаджи Алхасов ва сарат- 
тар. 

Упуб лазим э, Дагъустан – шаир дишегь- 
лийрилра машхІур э, гуьрри дагъларин уьлкве 
дуьньяйис хїар акьуне, чпин шиирари инса- 
нин руькідин къамат агвар акьуне. 

Курклийиас Шаза, Анхил Марин, Къуму- 
хаас Патимат, Стал Сайд, Миграгь Къелир, 
КъуругІ Афизат, Фатима БуркГикъандиас. 
Турар давамар акьас хьасе. Г.Рахманован тур 
Агъула машхіІур э. Заслуженный муьгІвелим, 
спорсменка, магїнидар эй Дагьустандира 
Чая. Гихъ [у высший образование хъая, Гу ире 
диплом. 


Амма параттарис Г. Рахманова гужлу 
миирарилди тафават иде жанлу, фикирар 
хъайе шаир-дишегьли идеф хїадава. 

Магьа зе хил ив гин шиирарин катаб 
фая, гис тур иная «Агъул меёни». Китабиас 
хьес битмиш хьунай шаир-дишегьли агвая. 
Гин чГалас образность, музыкальность хае 
э. ГРахманован шиирар рухугуна зе бейнийис 
Турусарин шаирар - песенникар кІилис гівая. 

Агъул литература дахи хьефи, агъул эде- 
бият халкьдин дерин къатарис эхиримжи 
исари дикТая, фикьас пучи хьехъ хъайичинра 
шаирар, гуьр джин акьайий, ахїа касар буГуна 
укьунайий. 

Агъул шаирари чпин произведенилар сара 
чІаларилди ликіайий: азербайджан, Пурус, 
лезги. ьал хьехь халисан литература хъая. 
Упуна кІанде, са бягізи шаирари чпин шиирар 
руху хІуьрин диалектил ликіая. Ме переход- 
ный девир з. Рухайдеттар дувзди гъавурди 
архьуб лазим 2. 

Китаб айе шиирарикас час иллаки «Цул 
адини» «Ватан», «Угъал»,  Аяз-хіядад», 
«Пуш», «Дардар», «Дифар», «Къаракъакъял», 
«Рухар», «Бицїи рушар», «Зе хІуьр», «Пула- 
на», «Кандий зус», «Амегьан», «КІуркІач му- 
дур», «Чаркв» бегенмиш э. 

Г. Рахманован шиирари айе образар тек 
са гин поэзис хае иде чіалар я. «Тереби уьчин 
гъадивуни хярар», «Цули гъадивуни уьчин 
пайдах», «Вазала ине джилиди джагвар хил», 
«Мани дуйин вартал гажжал хъудайде 
рагъ э», «Шалбуздагъдин ибхь але кІил», «Ра- 
гъувас уцїас хьастагьан», «Дифарин чуьлле 
уларис ціайлапандин шар хьуна», «Заву тїа- 
гар дахьурай», «Жилилди нур латурай рагъун 
хъухъе улери», «Хьиди тишине хамир гьар- 
журен рангарикес», «Ругъулас улар гъушай 
гюнейри ая ціантук», «Хуьрарин исал кюче 
кТиркІар руцай аціІурай ва мет. Англичанари 
агъахилди: угьалин тїинкїари гьвандиасра 
улуд атіафе. 

Идже рекъкъ хьурай, агъуларин ватание- 
рес дишагьли. 

Камалдин Ахмедов, шаир, Российин Фе- 
дерацидин писателрин Союздин член. 


Цул 


Хулари аха махісулар къякъкъи 9, 
Ягъ ягъалас рагьун нурар жакъкъи 3. 
Жилилди ахъв ягь ягъалас лархьая, 
Вазалан сур ягъ ягъалас фархьая. 
Тиреби учин гъадивуни хярар, 
Фачуч[ уни ги хїалак акьас хїюрар: 
Хярарил, хуппурил лухъунар акьас, 
Тьар журен рангарин дарар кьяр акьас. 
Тьава дарар пяжар киндай гъузая, 
Джакьварин жилар дарари бикьяя, 
Биемди ругьуб фатТая шавгьарив, 
Фачихьая хье кьюссеттар пичарив. 
Угъал муззи кьац кидирк!ай угъая, 
Хиттан гГурар хьуна ракъкъю гъузая. 
Хъакьаста чулди тукарилди дамах, 
Гьел цГули гъадивуни учин пайдах. 


ГІюл 


Ери багу хьибу ціаб але уькер, 

Фи шатти лухъая чел гьазе чуквер. 
Лепе атай гъузу хуппурин экер, 
Уцуна ахаси чун хьасти мекер. 


Фи ухьтани туку фацунде кТурар! 
КТилди даракк ккетГуна гіакьве нурар. 
КТурарин кіеникк кке забзарин хулар, 
Агь, фи зурбади лихьуная цилар! 


Хярарил алурцая уьттерин ни», 

Та [ди хъикай лухас фачучіая иь. 

Ирків джакьв суман аттишая мухуриъ 
Гьамишттин гьунарар хъа хье гіюлерих». 


Махітал хьуна гьузуна ая чайлах 
Агвай суван лаве дурухіяй булах. 
ГГушахъди ваз вея х]ядарихъ матахі, 
Кирквас акьая ягъ акьуна кутах]. 

Жил гъархьунаа 


Бюш латіуна гъархьуни щуппиди жил, 
Вазала ине жиливди жагвар хил. 

Нур иціай завул алурцуни хіядар, 

Гагь дикіай, гагь сад вей акьуни цІудар. 


Хіядари фацу завус ада ахун, 
Иркіурал але уцЇаяда кехун. 
Фиттикес вас ирків лидехїан гирани? 
Айчугас жуваб гьала ве дарини. 


Латтушуна ая гьел вахттар, гагьар 
Фас рукъкъайда улерил але негъвар? 
Муче гГушахъ гІакиди ягъра хъая, 
Пашманвелдихъ гьузуна шадвел хъая, 


Рагь парзайвас фагьучіаси багайми, 
ХІядар гІушра фай гуласи гагь аме. 
Фикирар гіакнан ахуни ахаси, 
Дардар гІушан шахунихъаи гуласи. 


Цул адини 


Цул адиндеф пяжара хьюхъе хьуна гъузуни, 
Кеттахъай дарарикес чаб чиппилди кехъуни. 
Кьюрдихъас акьай хиял, гьабгьарин 


тГурф угая, 
Тиреби туттас акьай даран кГурар рукъкъая. 


Цулин аяз таг ди кий учіая хїаятари, 

Аціая жил пяжари-кьизилдин манатари. 
Уьстт атай адаркая муулар але тиреб, 
Хулар, хазинайриккди керхьай чугая силеб. 


Сад сайхъай г!азиз хьуна зурзай ая зулзумар, 
Сувар пашманди ая гулуна улусумар. 
Арсуран хулер хьуна нецвар лавей амия, 
Чюлле дифи фацуна кьярхьу хуппур амия. 


Нахчирарин убадар гьава заву рухая, 
Хярарил алихьуна цулин рангар ахая. 
Инсанари файина киркГунаа махісулар, 
Иджи хІазурди кьюрдис ацТуна ая хулар. 


Ватан 


Багьа э чес дадан ватан, 
Ери багу сувар ухьтан. 

Адахи вун суманф сара, 
Лурцучира дуньял пара. 


ХІюрари маслигіат ая, 

Че инсанар кардик кея. 
Шадвел акьай, дард пай акьай, 
Че халкьар а суван гьавай. 


Багьа з чес бицІи хІюрар, 
Гьар дерейри хьуна кІунтіар. 
Багьа з чес руг ватанин, 
Мезуралле чІал дадарин. 


Ибхьер але гьава сувар, 
ХІюппар укьайде укунар. 
Чун агуф иркі вея ачух, 
Улер ацуна вея тух. 


Магіни 


МагЇни муч!е гГуш даа, гіакве ягь 3, 
Дуйин варттал гіажжал хъудайде рагь з, 
Магіни ціа кий уга гІик]у чирагъ э, 

Ери журан емишари аціу багь з. 


Магіний зурзас акьая гьава завар, 
Магіний рухас акьая суван ражар, 
Магіни акьай лухъая даран пяжар, 
Магіни акьай лухая бат[ар рушар. 


Хе магЇнийкес, хьес кане мурад хьурай, 
Бари инсанарин иркЇвар шад хьурай, 

Хье магЇний акьаф дуйин тагЇриф хьурай, 
Магьни хъудаттар варийс хїайиф хьурай. 

Агъул чЇал 


Найи дуйиъ айчира, 
Хьес агьулар агъая. 
Нандиъ алчархьучира, 
Хье чІалалди гъургъая. 


Припев: 


ИркЇварилас ладатас 
Хьехъ дадан ватан хъаеф. 
Веледарис х[яр акьас 
Агъуларихъ ЧЇал хъаеф. 


Гъурбатил ле агъулар 
Хизанарин кГил ухіяй. 
Вархайри ае гьулар 

Хье чІалалди гьудургьай. 


Припев: 


Веледар вардиш акьас, 
Агъуларин ЧЇал гъургъай. 
Хье агідатар хіяр акьас, 
Хье ватанихъас агьай. 


Припев: 


Кулак 


ИркГурал хиял суман 
Алумурца вун кулак, 
Пагарихъ нахчир суман 
Хъудамарка вун кулак. 


Гагь гіешая бидикьяй 
Вас акьуф фи з, кулак? 
Гагь илхьея кедайхьай 
Вас агуф фи з, кулак? 


Завул але къирияр, 

Гьихьуна фаях, кулак. 
ИркіІурал але гъамар, 
ЦТае хъамакьа, кулак 

Канеттис 


ГТушар алаттвея зе ахун адай, 

Вун зас дагвай, вахъас зе умуд атіай. 
Фас зун агухЇела рекькь дегиш акьай, 
Фас вун захъас чІире фикирар акьай. 


Хуттумурфа вун вархайлас зус кьяйи, 
Ирк алеф вас гьавая гунагь вейи, 
Залас ухьтанди агвая вас найи? 
Фашав гьала зе удигьти вун гьаги. 


Батіар руш вун ахир к[ил пашман хьаси, 
Жегьил пуммур пуч хьуна амилгаси, 
Вахттар ушуф васра зе къадри хьаси, 
Амма тегунас зун лап вархай хьаси. 


16 


Канеттис 


ГГушар алаттвея зе ахун адай, 

Вун зас дагвай, вахъас зе умуд атЇай. 
Фас зун агухіела рекъкъ дегиш акьай, 
Фас вун захьас чІире фикирар акьай. 


Хуттумурфа вун вархайлас зус кьяйи, 
Ирк алеф вас гьавая гунагь вейи, 
Залас ухьтанди агвая вас найи" 
Фашав гьала зе удигьти вун гьаги. 


Батіар руш вун ахир кил пашман хьаси, 
Жегьил гіуммур пуч хьуна амилгаси, 
Вахттар ушуф васра зе къадри хьаси, 
Амма тегунас зун лап вархай хьаси. 


Аяз - ядад 


Варха ракъкъярис адиф, 
Учихъай жикал файиф, 
Гьава сувалас латтиф, 
Жагвар къапуйрис аттиф. 


Аяз-хЇядад рукьуни, 
Дуйикес рукь акьуни, 
Жиларил ибхь лахъуни, 
Кьюрди раккар дахъуни. 


Аяз-х[ядад рукьуни, 
Дарарив ибхь фахъуни, 
Жикалис устт ярхіюни. 
Ракъкъяр цІуппе акьуни. 


Зе хіюристи ладини, 
Учин мужур туттуни, 
Че тагарив фукьуни, 
Ухьтан накьиш атуни. 


Тагьди хьуни хаб лакул, 
Алихьуни мерк неціІул, 
ЯрхІюни хуларис ул, 
Алчихьуни учин ккул. 


Хьид 


КетІундеф майдан чуллар, 
Убад ярхїюни дерейс. 
Гьадивундеф лихьу улар, 
Хьид агуни дарарис. 


Дегиш акьуна кунар, 

Суй гъазиди гъузуни. 
Рагьу уціуна меркор, 
Неці гьарай фай лашуни. 


Хуларин къирагъарик 
Цугъцугъаяр уціая. 
Нахчирарин жилари 
Гьава завар аціая. 


Жагвар ибхьер хьед хьуна, 
Жиларисти ушуни. 

Гьаги хеттар ухуна 

Гьазе чирар тіушуни. 

Бавас 


| 


Вун суманф адахи ми валайяти, 

Вун багьа э чес варийлас че багъри. 
Ваш кьябалахъ укьуна акьа маг[ни-ти, 
ЧІалар иркГура аме че вари. 


Припев: 


Улер илхъяй, ширинди ч!алара гъургъай 
Илгурайи гьамишанди, вун че бав. 
Сагъвел хъай, веледарил бяхилди ай, 
Илгурайи гьамишанди, вун че бав. 


П 


Тьел фацуни ве чіарар жагвар ибхьи, 
Амма чес вун гьамишан жегьил бави. 
Ве хил гьар веледил алдия ибгЇиди, 
Хизанар сайсол акьа ширин бави. 


Пуш 


Алчихьуна гуша лит, 
Ягъ даркуни учихъди. 
Ягъун рангар хьуна кьит, 
Агьшуни Х!адарихъди. 


Пуша шавгьар ярхГюна, 
Дахъес акьуне жилар 
Учин г[унис ярхїїюна, 
Гъархьас акьуни хулар. 


КІилди кьуват лихьуна, 
Угая ацГунде ваз. 

Нур нуралахъ хъихьуна 
Лавея жилилди лаз. 

Багаймикес 


Нур фагьдини гьава суван гЇюнивас, 

Къизил нурар фацас хьаста хиливас. 

Ахас хьунда чигин маргьар гіушавас, 
Фи ухьтанди угуни гьел чиригіяс. 


Рагьна сувар гарданари ахьуни, 
Вархал акьунай гур гГушан ахуни. 
Рагьун ибгія хилар жилил лархьуни, 
Гьакве улар чайлахари архьуни. 


Чайлахин рух хух лихьуна лавея, 
Суван булах бурма атай лухъая 
Гьазе чириг! улусумар рухая, 
Гури варий рагьус икрам акьая. 


Пашкъунис дахьая тукари цїабар, 
Гурисра хьуна ая рагьун хабар. 
Джакьварин жилари аціуни чуллар, 
Рагьул гіашукь хьуна гьузуни жилар. 


Зун латтимихьа 


(зарафат) 


Вархайлас инч[ар акьай, 


Вун захь хъимихье гьала. 


Улер, муулар акьай, 
Зун латтимихьа гьала. 


Къизил тІубал гьушуна, 
Зун тин агъас шав сифта. 
Жагвар майзар гьушуна, 


Шав латтархьасти хІафта. 


Иджеф хьаси закес сус 
Багьан кунар файичи. 
Киеф хьаси зун ламус, 
Батіар лекар гьушучи. 


Гамал акьас лимиша, 
Курар хьастта ве иша, 
Зе бабаккес гьимиша, 
Акьаси ги ве баша. 

Вунна зун 
Ї 


Зун ямишин кГур хьурай, 
Ире хїачари аціу. 

Вакес зе бунер хьурай, 
Зун жили ціуппи фацу. 


Припев: 


Зунна вунна сад хьурай, 
Гьамишанди хъай хьурай. 
Мурадар бигьем акьас, 
Хьес дуньягь ачух хьурай. 


ПІ 


Закес мяртте неці хьурай 
Каспий -хІули рукьайде. 
Вун къизил балугъ хьурай 
Зун дахьучи рукъкъайде. 

Зун суван жейран хьурай 
Суван ражал гьузунде. 
Вакес гьава суй хьурай, 
Жагвар жейран руцайде. 


Дардар 


Рагъул лурцай лухъайде тук, 
Зазун тіурфу фадацурай. 
ЦІабар ире батіар ціантук, 
Вун меркку барбаті дакьурай. 


Шалбуздагьдин ибхь але к!ил, 
Рагьувас уцЇас хьастагьан. 
Дардари фацунає иркі 

Яраб вун ачух хьастагьан? 


Суван кїилилди ушуна, 
Дардар дифарил алихьас. 
Негьор хьуна гур угъуна, 
Жилари дивуна гулас. 


Дерейс ярхЇю жагвар ибхьер, 
Хьид адина уцасигьан. 
ИркГурал алейде гъамар, 
Вахттарилас лавесигьан. 

Жейран 


Суварилле назук жейран 
Тиреб фацай дурухіяя. 
Вас ул ярхіяй вея гьейран, 
Фидежен гюрчегвел хъая. 


Адаркая вун бяхилди, 
Суван ругъу ухай булах. 
Улар атая жилилди, 
Айчугая ухьтан чайлах. 


Ве ватан э суван.ражар, 

Ве илдеш я ире цІантук. 
Адаркучи дивай харжар, 
Дуйил фуркьаста ве тай, тук. 


Вун хьуруца суван рафар, 
Ве гіашкьунис гур илхъяя. 
Чин пучира ухьтан гафар, 
Вахъ ціиялди ул илгоя. 


Дифар 


Заварин чулле дифар, 
Хъихьуни суван рафар, 
МагЇнил алихвас гафар. 


Припев: 


Дифарин чулле уларис, 
Гъашкъар алейде чулларис, 
Гьава суван кІиларис, 
Тагьди лавейде неціварис, 
Рагъул лухъайде тукарис, 
Ширинди ярх[я шавгьарис. 


Эва чун чулле луфар, 
Заварил лурца дифар, 
Магїнил алихьас гафар. 


Припев: 


Хазури чинра дифар, 
Акьас суван таприфар, 
Магінил алихьас гафар. 


Припев: 

Къяракъкъял 


Къя-къя атай алурцай, 
ХІалак хьуни къяракъкъял, 
Ударис муул иціай, 
Алукьуни че раккал. 


Варха рякькьюс адина, 
Фи хабарар файини? 
Гьава завус ладина, 
Фиттикес вас тайини? 


Кью рангунин къяракъкъял, 
Шад вегьан, пашман вегьан? 
Найи мукьулди рякъкъ ал, 
ЦТае хІюлашуй агьан? 


Я къяракъкъял, къяракъкъял, 
Шадвелин фашав хабар. 
Мукьул хьуна суйна гал, 

Ачух хьурай вас ракъкъяр. 


Ликь 


Фаттатуна учин хярар, 
Завул алдаркай ликь ал. 
Улилди тІуркіай жилар, 
Чулларил лурцай ликь ал. 


Гьаваянаф даа ве дамах, 
Джакьварин ярхіяй нахир. 
Киркьучи ве лакун къаймах, 
Гьагурин хьаси ахир. 


Пара хГутти з ли ве ул, 
Жилин гьар са къутт агвай. 
Дуйил алда ціуппе муул, 
Суварин гьванер лугай. 

Негъварин тіийнкіар 


Гьава суван кІиларил, 
ГГюл хьучира ибхь алме. 
Гьеллара зе улерил, 
Негьварин тїинкїар алме. 


Цайлапандин шар хьуна, 
Илгуни вун ирк!ура. 
Дардарин булах хьуна, 
Илгуни вун иркїура. 


Захъай дайинде бахттар, 
Вас Аллатьти гьал ирай. 
Латтушуни ти вахттар, 
Фишти канчира хьурай. 

ХІядарна ваз 


ГІуш хье жилилди лабяс, 
Нур иціа хїядар ахас, 
Дегиш акье ягь либас, 
Чес ацЇунде ваз агвас. 


Припев: 


ХІядарна ваз гьава заву лухъурай, 

Гьар инсандин ирк!в иджвелис дахьурай, 
Хьяд завуас чІурхуна алархьурай, 
Канеттари мурад тіалаб акьурай. 


ХЇядари чяп атурай, 
Арсуран ваз лухъурай, 
Заву тіагар дахьурай, 
Жилилди нур латурай. 


ГТаке ГГагуги суман, 
Вазала нур иціая. 
ХІадар нахчирар суман, 
Вазалал алурцая. 

Рухар 


| 


Тьава суварин рухар, 
Хух лихьуна рухая. 
Рухарин ругьу хьиттар, 
Жейранари ухая. 


Припев: 


АЙ рухар, рухар, рухар 
Хулер хьуна лабяя. 
Арсуран мярте рухар. 
Фи хЇалакди лабяя. 


ПІ 


Сува угъучи угъал 
ЦТае булахар хьаси. 
Булахар хьуна сайсол, 
Рухаристи диваси. 


Припев: 


ПІ 
Рухар, рухар - хулери 


Тук ахьурай гюнейри. 
Рагьун хъухъе улери 


Нур кетТурай дуньяйри. 


Припев: 

Ягія вун ухунде ягь, 
Ичини че хулас рагь 
Дадар, баварин махіал, 
Хюрар, хуларин кьах!ал. 


Припев: 


Чинар суман агьдирай, 
ЦІантук суман латтирай 
Ве удигь гьае Гуммур, 
Вас кане хилди шурай. 


| 


Хье хулаъ цЇекин акьас, 
Устулихь хІюлар ахас. 
Ве иркТуран мурадар 
Хеш вари бигьем аквас. 


Припев: 


(81! 


Ми дуньягь вас багь хьурай, 
Ве гГуммур бахтлу хьурай. 
Дадар бавар шад акьас, 
Аллагьти сагьвел ирай. 


Припев: 


35 


36 


Алчархьугуна 


Ї 


Алчархьуни хьин духіяй, 
Сад сайис фишар ийчин. 
ГьучархїЇуни хьин духіяй, 
Кьисмати файиф ийчин. 


Припев: 


Тьел дистих]ан хьин хьунай 
Вархай рагьна ваз суман. 
Гьелдин хаб мукьул хьурай, 
Суван ціантукар суман. 


П 


Нанди ай вун, нанди ай, 
Гъурбати гъаркьа хьуна? 
Нанди ай вун, нанди ай, 
Хиялари файшуна? 


Припев: 


Ї 


Са ягъа вун дагучи, 
Зе ирк! вахьди угаси. 
Ахиран ягь адичи, 


Мезурал ве тур хьаси. 


Припев: 

Хьид адини 


Неккин булахар суман 
Ракъкъяри а убадар. 
Хьидин шегьидар суман 
Заварил ал нахчирар. 


Припев: 


Тукарин кунар але, 
Хьид адини ватани. 
Къизилдин нурар фае, 
Хьид адини ватани. 


Шюрге хьуни гьазе чїир 
Угъалин тЇинкарикес, 
Хьиди т[ишини хамир 
|ьаржурен рангарикес. 


Припев: 


Мугі акьунде рагъухъан, 
Фидехен ухьтани уч! 
Алафашав хІюппахъан, 
Дижина рангарин дуч. 


Припев. 


Че хГюрар 


Убадари фацу сувар, 
Ликьяр лурца чулле завар, 
Ширин гуни ужа хьурар, 
Гьамури мегье че хїюрар. 


Дургецари уца хярар, 
ЧІинекіори ихе хуппур. 
Къизил кьурар рухїя рахїяр, 
Гьамури мегье че хїюрар. 


Бецарилди акьа изан, 
Куккалаяр хІюппан нисан, 
Пасидаяр хъюхъе чамян, 
Гьамури мегье че хїюрар. 


Жейранарис ухшар рушар, 
Ликьяр суман зурба кїиркїар, 
Мажлисарис дюхью гимар, 
Гьамури мегье че хїюрар. 

40 


Мунер 


Суварин эскер суман, 
ГТузуна ая мунер, 
Дитунде игит суман, 
Агвайяхи вун мунер. 


Заманаяр ушуна, 
Кьюссе хьунива ли вун? 
Дардар, гъамар агуна, 
Ціуппе хьунива ли вун? 


Вахттари диву ціарар, 
Иркіурак кева хьилар, 
Дуйил агунде курар, 
Фикирди ава, мунер. 


Вун алихьунде хилар, 
Фиштинттар ийгьан яраб? 
Ти заманайрин гьулар, 
Зурбаяр ийгьан яраб? 


Гъузунаа вун, мунер, 
Гьава кук завус киркьой. 


Хуттурфая вун, мунер, 


Варха рякькью ул рукьай. 


Агъулар 


Гьава суваъ кІил ухіяй, 
Рахіяри мусу рухіяй, 
Хюппарин убад ухіяй, 
Сувариъ агьулар а. 


Припев: 


Я суварин кьах!алар, 
Фиштти ая чве хїалар. 
Гьарсолле биціи хїюрар, 
Сагь хьурайи агьулар. 


Зегьмет дива инсанар, 
Гъондин алихьай хулар. 
Дургеци уцай хярар, 
Сан адай ухіяй малар. 


Припев: 


Бул хьурай рукькьу яккар, 
ТагІрифин хІюппан нисар, 
Ери дардунис дарман, 
Суван уьттерна чамяр. 


Припев: 

Биціи рушар 


Укьуна рушар аяй, 
Рушарив кГутер фаяй. 
Гъайихьай, лахъихьай кіІут, 
Гьагури акьаяй сут. 


Киларил алдий къучар, 
Чиппикк жин акьай кучар. 
БархТамари ай бузма 
Фацунай гури кьулла. 


Кихьуна варий гала, 

Сад сайи дивай чала. 
ЦіІуціе хьас чиппин тГубар 
Укьаяй мури «ТТубар» 


Мур биціи рушар зва, 
Суварин джакьвар эва? 
Лихьуна чив-чив, гьарай, 
Ай вари хїюрин арай. 


БицГи гадаяр 


Та ди кий весе исар, 
Гакьулдин гъушай дарсар, 
Аесси хьаси хулан, 
Суварин биц!и инсан. 


ХЇя хьасти хилив фа рес, 
Зскер хьасигьан вакес, 
Гъадала хъакьай хараб, 
Устта хьасигьан яраб. 


Исар ли ве э хьимуд, 
Дадар баварин умуд, 
Бецари акьай изан, 
Удигь гьа бицЇи инсан. 


Биціи хІюрарин ирк вар, 
Баварихъ хьае кІиркіар, 
Чун ада дахьурай хал, 
Иджвелис дюхюрай хїал. 


43 


Зе ватан 


Ери багу сувар ая хье ухьтан, 
Гьаржуран тукари аціунде бустан, 
Магъу-дагьарарин дере з хЇулдан, 
Гъами эхи ширин дадарин ватан. 


Ватанинф ширини ярх!яе шавгьар, 
Багьа зхи ватан-хье улин гавгьар, 
Гъурбат кьисмат хьуна ушучи гагьар, 
ХІисаб акьай хьаси вахъди вес ягъар. 


Адаркучира хьин ери дуньяйри, 
Ватани аеф гьанмишан ирківари, 
Ушучира сара ухьтан мукьари, 
Ватани агвас акьаеф змкіери. 


Зе хіюр 


Гьава суварил, суван Киларил, 


Ал зе бицїи хїюр, Бядухъярин хїюр. 


Сагъхьурайи вун игитарин хіюр, 
Илгурайи вал гьамишанди нур. 


Ве чарх булахин ругъунде хьиттар, 
иял хъай ухай зе ирк в аціая. 
Беневша туку фацунде чуллар, 
Чве ухьтанвелди фикир фацая. 


Сувари ае жагвар жухялар, 

Бицїи хюрарихъ хъае девлети. 
ИркІура ае ширин хиялар, 

Зе чІал гъургъайде агъул миллети. 


ФидахІан гафар зун вас пучира, 


Ве тагІриф акьас чІалар гьуркіастта. 


Фидах]ан улер вас атучира 
Ве ухьтанвелди гьагур аціастта. 

Цул 


Накь завулле нахчирар 
Ягіяс гулуна андай. 
Дарак киейде пяжар, 
Хъюхъе хьуна кехьунай. 


Гьаржуран тукун кїилар 
Тиреби алахьунай, 
Гъазе чирин майданар 
Рукькьуна кьяре хьунай. 


Удигьтти ада мекер 
ХГалак хьуна тГушунай. 
Ругьу угьалин тіинкіар 
Негьвар суман лашунай. 


Пулана 


Пулерихъай, гїулер кандий 
Кидиркіой рагъар. 

ГГулин мялле угъал кандий - 
Арсуран маргъар. 


Ладахъай Шантукар хьурай, 
Адаціай улер. 

Гъазе чїирин чуллар хьураи, 
Г] яруцай лекар. 


Мяртте булахар лашурай, 
Гъургъай мурадар. 
Нахчирари дар ацТурай, 
Акьай магЇнияр. 


Рагьун нурар пара хьурай - 
Къизилдин хулер. 

Ери рангу жил фацурай - 
ГГулерин гьунер. 

Якьу чи 


Якьу галай са иса, 
Либасар дегиш акьай. 
Якьу чи а гьамиса, 
Сад сайи хЇалак акьай. 


Сад вея хьес ибхьер. фай, 
НецЇварил меркор лихьай. 
Сайи вея тукар фай, 

Гъазе хараяр кихьай. 


Гидин хуппахъ вей сайи, 
Хьес куче рагьар ахай. 
Якьудпуф вей са тагьди, 
Емишин хумча ахай. 


Гьаме чиччар фушари, 
Сад сайс ухшар дааттар? 
Мур са баван рушари, 
Амма сауса адаттар. 


Девг!ияр даккан акьас 


Ми дуньяйкес кум вея, 
Яракь фай къушум вея. 
Чюлле зав вея каре, 
Гъазе чир вея ире. 


Нахчирар завул але, 
ХІайванар жилил але, 
Ми дуньихъас гьашая, 
Ціал-ціал хьуна гьишая. 


Гьава дарарин кГурар, 
Аціу хуппурин кіІетіар, 
Ціа керхьуна угая, 
Зиягі хьуна гулая. 


Ать, баварин игитар, 
Хьухасигьан магьитар. 
Кьисмат хьуна чулларис, 
Хъагосттагьан улерис. 


ДевгГияр даккан акьас, 
Баварин ирківар дут[ас, 
Жегьилар дакьас некьор, 
Дуньян ладатас негьвар! 

Расул Османовас 


Дуйилас ушунде игит, 
Дивуна варттал каре лит, 
Вахъас гіашай аме игит, 
Ве х[юрил алейде мазгит. 


Акьуна че ирківар сафил, 

Фас гьушуфи дуйилас хил? 
Бяхил хьуна акьа кардил, 

Фас хьуфий гьан ли вун гьафил? 


Гъихуна удигь ве ишккил, 
ЦГурай ахи ве мукьу-к!ил, 
Я, гьава суварин билбил, 
Рукъкъунихи ве ширин жил. 


Гада - г[азиз учин баван, 
Фикирари ве фи ай гьан, 

Я агьул халкьарин масан, 
Ирківарилас вун весигьан* 


Девгшири киттар 


Хьимуд агьан гьами дуйи 
ДевгІийриас хъудайиттар. 
Хьимуд агьан гьами дуйи, 
КІинде усар кьац духіяттар. 


Игитар девгГийри кГинде, 
Язукъкъ хьундайва вас, Аллагь. 
Чин бадала гіуммур инде, 

Чвёс баркаллагь, чвёс баркаллать. 


Чвёс жаннати хьурай мукьар, 
Чве несилар пара хьурай, 
Чвё иар лашунде мукьар, 
Ире ціантукарин хьурай. 


51 


54 


Гьава сувар 


Ражгади дифариккес 
Сад -сайхьай гъузу сувар. 
Жагвар бармакариккес, 
ХІюрил алгьузу сувар. 


Припев: 


Гьава сувар, гьава сувар, 
Жагвар ибхьеринттар. 
Гьава сувар, гьава сувар, 
Гъазе махбуринттар. 


Кьасусти лихьуф суман, 
ХІюрарин далда, сувар. 

Ери багв хГулдан суман, 
Ватанин бина сувар. 


Припев: 


Агъул руш 


Вун суманф агьан сара фуш 
Я улар каре, агъул руш. 

Я рангар батіар титикъуш, 
Эхи вун чес лап пара нуш. 


Хьиттал але гьава къамиш, 
Багьди ае ширин ямиш, 
Хилихь хъае къизил куниш, 
Бегемиш э чес, агъул руш. 


Ве тай, адахи вас ухшар, 
Бигьем хьухіела ве яшар. 
Алдайчира къизил-тажар, 
БатТарттари агъул рушар. 


ЭЭ 

Зугай-руш на Памаи - гада 


ата: 


- Ай Зугай, Зугай, Зугай, 
ХІюрарин биціи гугай. 

Пара гагь ий вун дагвай, 
Вун дагвай зе ирків угай! 


Руш: 


- Агь Памай, Памай, Памай, 
Че хІюрин гьак!ан Камай, 
Лакари змекіин лам ай, 

Вун дагвай, зус ве гьам ай! 


Гада: 


- Я Зугай, ккане Зугай, 
Ве жалаткий фиругай, 
Тутту хІалахьди агвай, 
Дахьичи кьацГра дагвай. 


ГУЛД: 


- Я Памай, я зе Памай, 
Кьукькьу иркарин хамай, 


Ди кійли Гакьул кам ай, 
Ве иркГура фи тіам ай. 


Гада: 


- Я Зугай, батТар гугай 
Зун вун зе хула ахай! 


Руш: 


- Я Памай, я зе кІамай. 
Шав сара зус тГубал фай! 


ЭЭ 

ОЕ 


Ширин ямиш 


(зарафат) 


Я зе иркТурас ккане ширин ямиш, 
Бархіамил алдия фи батТар накьиш. 
Лакул але кГаре калушин муул, 
Гьарай фи х[яф архьуна ая улул. 


Легье ве кІилил але жагвар ягълукъкъ, 
Ери багул алгъархьуная бакъкъукъ. 
Накь жигет алдияй вал ЧЇурху ачїар, 
Садра ккиндайхи гидик кие к!уч!ар. 


Агь яру ве лакар фи батТарттари, 
Чабра сад сайидилас ціакуттари, 
Са лакул агвая зус ире наски, 
Сайидил алдий ахи чулле «чулки». 


Ать яру ве гьали фурсар фиттиси, 
Вун ахаеф зун суман игитиси, 
Закес пара гиран мева келалай, 
Вас дахи ит[уфий зун ми гьулалай. 


Дагъустан 


Фи ухьтани Дагъустандин дереяр, 
Айе хьела гьар суварин журеяр 

Сад сайихъай атай къуман тепеяр, 
Лухъай ахи Каспий-хЇулин лепеяр 


Суварилле лазе хіюппарин убад, 
Улер ярхІюф агвай а вун са мурад. 
Галарна сувар хье хьух!елахъди сад, 
Вей ахи ми инсанарин ир® вар шад. 


Бустанарилди бул хьурайи жилар, 
Баракати ацТурайи хье хулар, 

Тукар суман агьдирайи жегьилар, 
Бахтлу хьурай гьарсолле бицїи хїюрар. 


ЭГ 

ГІуммурдин китаб 


Ликіей гІуммурдин китаб, 
Ада ягъарин хІисаб, 
Фидехіен тагіди а чаб, 
Хъакьас хьастта садра хаб. 


ХІяттарис х[урмат акьас, 
Ахир кїил пашман дахьас, 
КТиркіарис гІакьул иціас, 
Чаб ае ватан ухіяс. 


Ушу вахтт язукъкъ дахьас, 
Хьел веледар рази хьас, 
Ми дуньял ижвел акьас, 
Хье арай нухГубат хьас. 


Шатте ягьар жагвартар, 
Пашмандеттар кіареттар, 
ГІумурдил алцай бахттар, 
Гьудузай вей а вахттар. 


Каневел 


Зе иркТуран гІур з вун, 
Вей айде гІуммур з вун. 
Зе уларис ат улар, 
Фиштти айчугас хїалар. 


Припев: 


Шав вун зун бизар макьа, 
Зе гіуммур аззар макьа. 

Ми дуньягь жаннат акьас 
Вун чіалал хас зун факьа. 


Ирк[Гуракес дахьас хїанг, 
Хамси дагвас дуньян ранг. 
Шаб зе багулив зкьвас, 
Ширин гафар пас зун вас. 


Зафас хьасе вун ухіяс, 
Тук суман хилил лихьас. 
Дуньять акьас вас бухча, 
Ери тіагіамин хумча. 

Сусас 


ЦТантук-тукарин кеціар хасе вас, 
Гьал улар жин акьай нечар хьасе вас. 
Жагвар либасар аликіаси вал, 
КІилди махлукьат бяхил хьасе вал. 


Фидех!ен мялли з ли ве юруш, 
Пудурахъас суман хъагъушуф яруш, 
Фидехіен ухьтан з ли ве улар, 
Иркіурас ширин э кие тГулар. 


Пара канеттис вун кьисмат хьурай, 
Пуммурдин рякъкъяр вас ачух хьурай 
ХьухЇела вакес чес мурадде сус, 
Дюхьюрайи вас вун ахайе ус. 


Припев: 


Ул ярхіяй дарціа, 
Тук ахьунде багь 
Чулле завул лурца, 
Нур ичайде рагь. 


Нандиъ руца? 


Чулле заварин гьавайри, 
Къирийрип! руцава вахъас. 
Гьава суварин ражгайри, 
Тукарип! руцава вахъас. 


Зун вахъас са нахчир суман, 
ХЈалак хьуна аруцая. 

Мукь гулунде кулак суман, 
Гъаркьа хьуна адаркая. 


Заварис заризар акьай, 

Гьар инсандис ул атая. 

Вас ухшардеф зус фудуркьай, 
Ми дуньякес ирків ат1ая. 


Припев: 


Вун хъудай ми дуйи 
Сатти зун факьа? 
Вун хъудай ми дуйи 
Сатти зун гъаркьа. 

Шадвел хьурай 


Хьес гьамишан рагь алейде ягь хьурай, 
Хье кьапуяр дусттарис ачух хьурай, 
Хье усттулари баракати ацГурай, 
Мукьу кїилари хье хулар ацГурай. 


Хье рушарин хьюсийри иман хьурай, 
Хье киркіар ликьяр суман дире хьурай, 
Кьуссеттар жегьиларил рази хьурай, 
Биціиттар ккелар суман дурухІюрай. 


Хулан хизан са чІал гъургъай дюхьюрай, 
Инсанарин арай нухГубат хьурай, 
Дивайде зегьмети хайир файирай, 
Баракат хулариас кам дахьурай. 


Ругьу булахар жандис дарман хьурай, 
Ухія малар шадвелдис кьисмат хьурай, 
Я инсанар, хьес варийс бахттар ирай, 
Зе агьулар, хьес варийс бахттар ирай. 


Зун вун агьай илгоси 


Хьин кьюдра руцайде ракъкъяр сад хьучи, 
Хьин сад сайис ми дуньял кьисмат хьучи, 
Кьюнна иркЇвар ире ціантукар хьуна, 
Габар дахъай латтатуна гъузаси. 


Припев: 


Зун вун агъай илгоси, 
Ве иркТуран пай хьуна 
Зун вун агъай илгоси. 
Ве ггуммурдин тай хьуна. 


Л зе канеф, зун вас назук тук хьурай, 
Бе иркГурас дарман хьуна дивурай. 
Вакес зус Пулин ширин шавгьар хьуна, 
Вал бяхилди зун муради фацурай. 


63 


64 


Шав хье хї юрари 


Киме ва чвё иркЇварик 
Гьава суван кІиларил, 
Завун гІекве хіядарик 
Хье биціи хІюр амие. 


Принев: 


Шав хье х[юрари хъюбяс, 
Суварис салам иціас. 
Шав хье х[юрари хьюбяс 
Ирківар муради аціас. 
Шав хье хІюрари хьюбяс, 
Булахин хеттар ухас. 
Шав хье хїЇюрари хъюбяс. 
Хье суварил алурцас. 


Ирківарил хъакьас гьала, 
Хьин лакар ярхію мукьар. 
Амий чугас шав гьала, 

Тиса хье мукьу - кїилар. 


Кандий зус 


Завукк ккийчин зулерар, 
Фи иджи дайва, 

Агвас акьас гьунерар, 
Агъшуна гьавай, 
Къизилдин рагь фацас. 
Нур хьед суман ухас, 
Завуас хїяд лахас, 
Канеттис иціас. 


Припев: 


Кандий, кандий пара 
Пара кандий зус, 
Пара кандий зус, 
Завулди агьбяс. 
Пара кандий зус 
Завус хїяд лахас. 


Хилар хярар хьурай 
Къирилди агъбяс, 
Рагъна угъал хьурай 
Рагъухъан агвас. 

Къизилдин рагъ фацас, 
Нур хьед суман ухас, 
Завуас хїяд лахас, 
Канеттис иціас. 


Жегьил вахттар 


Ушу вахттар хьуна куман 
Ирк[в хияли фацая. 
Эмкерикес кетТуф суман 
Пуммурдин ракъкъ алцая. 


Припев: 


Агуна гулундеф суман, 
Жегьил вахттар гьучавея. 
Чулларин нахчирин суман, 
Зе иркГуран гьарай вея. 


Ишкиларис улер атай, 
Иркіурал хъакьас ти вахтт. 
Гьар ягъа хьин илхъяй, лухъай, 
Жегьилвелди аяй са бахт. 

Е тою со 


Вархай мева 


Кьюрд адина укьучи, 
Фиштти хьаси дуйин кар, 
Хьин кьюд кьисмат дахьучи, 
Фиштти гьатаси ягьар. 


Припев: 


Жагвар ибхьер угъучи, 
Жил ккехуни фацаси 
Вун завас вархай хьучи, 
Ирків хияли аціаси. 


Кьац ккедайхьай устт атай, 
ТТагарихь хъая жикал 
Эмкерис мажал дайціай, 
Фас агвафи вун махіал. 


Зе устулил алейде 
Ишкилик ке ве сифат. 
ЦіІа керхьуна угайде, 
Майціа иркГурас хифат. 


Суварилле хїюр 


Ай сувар, гьава сувар 
КТиларил ибхьер але, 
Гьава суван укунар, 
Халкьарин г[ашкъар але. 


Припев: 


Тиса гьава суварил 

Зе бицГи хІюр алдия. 
Гьати хїюрил нур ичай, 
Кьизилдин рагь алдия. 


Хитти суварин ражар 
Суван кьунарин ватан. 
Хьибусалдин майданар, 
Батіар тукарин бусттан. 


Гьава суван булахар 
ЦІиял хъай ухас кандий. 
Зе ватанин чайлахар 
Иркіура икіас кандий. 

Вун гьучавея 


Парзайвас рагь фагъдина, 
Нур жиларис ярхіюни. 
Рагьус улар атуна, 

Ве ишкил гьучадини. 


Припев: 


Рагь суман вун ибг!и з, 
Хьед суман вун мяртти. 
Шавгьар суман ширини, 
Зе иркТуран дарини. 


Булах гъургъай лавея, 
Учис ве чіал хіюф суман. 
Фидехіен ширин вея, 
Унхьас ги ве жил суман. 


Шавгьари назук хилар 
Зе хьюсийлас лахая. 
Гидик кия ве тЇулар, 
Ирків учихъай ахая. 


ЦІекинар 


Мукьамин жил вархайри унхьурай, 
Мажлисил жегьилар завал хьурай, 
| юнейрин ире Ц!антукар суман, 
Аттучїай ба [ар рушар лухъурай. 


Чвёс акьа магьнияр кьабул хьурай, 

Жил киркьой иркїв ибхь суман уцТурай, 
Ширин ямиши дюхью багъ суман, 

Хье мажлисар хГолари аціурай. 


Чвехъ варийхъ гьамишттин ягъар хьурай, 


Чвес гьардас ма пуна мурад ирай, 
Завул алурца нахчирис суман, 
Чун шад акьас зус ширин мез ираи. 


Припев: 


Хьин вари шадвел акьаи илгурай, 
Хьс къапуяр шадвелдис дахъураи, 
Мажлисарис сагіат иджеф ирай, 
Хьес варийс Аллагьти бахттар ирай. 

Шавгьари ве тур пуни 


Зун вун агьай пара аруцуни, 
Дуньягь лакун акьай алурцуни, 
Шавгьари жинаба ве тур пуни, 
Варийлас канеф дуйил вун хьуни. 


Нахчир хьуна ве хилил укьаси, 
Зе иркТуракес хабар иціаси, 
Паке хїяд хьуна зун вас угаси, 
Зун аейсости рякъкъ хяр акьаси. 


Зус лики бахтуник хярар хьурай, 

Зун шиккар суман ширин акьурай, 
Ве фикирдин кГил сифтта зун хьурай, 
Ли ве иркТура зус мукь акьурай. 


КТаре улер 


Негьвари аціай улер, 
Лавея хьуна хулер, 
Чун зус уп гьала зллер, 
Нан хьуни кіаре улер* 


Припев: 


Я улер, батіар улер, 

Ціа кидай зун угуни. 
Ярхіюна к!аре улер, 
Ирк! учихъай файшуни. 


Фиштти хьасигьан Х!алар, 
Жандин ат[уна кьарар, 
Гьар ягъа акьай дардар, 
Иркіурал вея ціарар. 


Припев: 

Мезуран чЈалар 


Мез кьяшуфи - фихьучира агъаси, 
Гьар инсандис учин ч[алар хіярхьаси, 
Кьял гГутутти, хабдис хьедра ухаси, 
Гьартин кьимат инсанарис хіяр хьаси. 


Акьунде сир сасрайис маса майціа, 
Кьяеф агъас ве мезурас ракъкъ майціа, 
Салам иціай гьар багайми хил фаца, 
Ве дусттарис ижвел акье ирків аціа. 


Инсанарин арай акьас маслигіат, 

Гьургьай акье гурин арай шаригіат, 
Ахас канчи вас халкьарис нухГубат, 
Мез хьурайи вас лап идже санигіат. 


Шав мезура хьин гьургьас ширин гафар, 
Дикурай гур ми дуйи хьуна луфар, 

Нур личина гьузурай рукьу мукьар, 
Латти хьурай цІуппе ирк[уран рукьар. 


Мурадар 


Вахь са укьа хал хьурай, 
Артухъ тамахіар макьа. 
Ве хула хизан хьурай, 
Їидис вун гиран макьа. 


ИркГурас дахьас хифат 
Веледар пара хьурай. 
Пашман дахьас ве сифат 
Хал девлети ацТурай. 


Ве жандис сагъвел ирай, 
Агвас акьас идже рякъкъ. 

Пуф хизани акьурай 

Гуммур дахьас ли вас къакъкъ. 


КТиркіар ве зурба хьурай, 
Суварин ликьяр суман. 
Рушар ве ухьттан хьурай, 
Хаму жейранар суман. 

Зун пашман даа 


Хилар ярхІюна хіядар лахаста, 

Вун чіалар пуна зун пашман хьастта. 
Улар атуна, зун вас хъагоста, 

Вахъас зун кьацЇра фикир хъакьастта. 


Ягьур хьурай вас уьлкейри архьас, 
Ламус хьурай вас дааттар агъас, 
Хьасигьан вавас муфагіат гьушас, 
Инсанаригі гіяй укьай гьайишас. 


Кида пучи вун вакра са тахсир, 
Фиштти хіярхьуни сараттарис сир, 
Акьуна язукъкъ пучи вас есир, 
Акьуф хІисаби гури ве ракъкъ чШр. 


Яраб ушучи вахттарна гагьар, 
Гуласигьан вак кие гунагьар, 
Ицїас хьасигьан вавас жувабар, 
Гъушаягьан вун гьел вас сувабар? 


Тукар 


Рагъулас нурар гьушай, 
Гюнейри ая ц!антук. 
Варийгьас ламус акьай 
Гьузунаай хІючан тук. 


Припев: 


ХІючан тук, ире ціантук, 
Яраб чун атіасигьан. 
Вахттар дахьунде назук, 
Мурадихъ рукьасигьан. 


Кихьу халича суман, 

Чул чулле тукун хьунай. 
Тукаригі са тук суман, 
Жегьил руш хіяхіІул хьунаи. 


Ве ухьттанвел агуна, 
Беневша тук чигинай. 
Ли вас уларатуна, 
Завуас хіяд керхьунай. 

Пулин угъал 


Завун нахчирар хьуна, 
Къирияр хъай тГушунай. 
ЦіІа киейде Цар хьуна, 
Гьавайас ціалп ичинай. 


Къизилдин маргъар суман, 
Завус угъал угъунай. 

Учин г[ашкъунас суман, 
Сувар, галар гІуччунай. 


Ай угъал - ширин нарзан, 
Вун фидехіен мяртти э! 
Кьяшас акьай жилин жан, 
Ди ве тіинкіар тагіди э. 


Лаве хиттар сайсол вей, 
Булахикес хьуни рух. 
Пинк[Гарикес тіагІам вей, 


Тукар, чирар хьуни тух. 


Назук 


Рагьун ибгія ул алдий, 

Вун тук суман хія хьуни. 
ХГоринттарин г[ашкъ алдий, 
Чирагь суман пикуни. 


Ве ухьттанвел агуна, 
Ціантукис ламус хьунай. 
ГТакевелар агуна, 

Жагвар ибхьер хьед хьунай. 


Вун агвай иркі уціая, 
Хьед ярхЇю шиккар суман. 
Фикирди кїил фацая, 
Фахрачий итуф суман. 


Я бавахь хъае назук 
ГІуммур пак алеф хьурай, 
Тукарип! пяе са тук, 

Ве бахттар удигь хьурай. 

Амегьан? 


Гьава сувар амегьан, 

Сува хІюрар амегьан, 
Гьати хТуларин яраб, 

Хьин ирківарил алмегьан* 


Уькіери фацу чуллар, 
Гъазиди хуппур, хярар, 
Дюргецарилди уцай, 
Лихьай амегьан фурар? 


Арсуран хьуна хулер, 
Лавей амегьан рухар, 
Горарилди хьед ахай, 
Тиса амегьан рушар‹ 


Бецари акьай изан, 
УхЇяй учин хал-хизан, 
Тисаъ амегьан яраб, 
Суварин кьахіал инсан" 


Хїюппарин адавуй сан, 
Аціунай хїянар тисан, 
ХІянари хїюппар узай, 
ХІюппахъанар амегьан* 


Пашукь 


Гимил са инсан алдий, 
Галифа шавлар алдий. 
Пюнерихъ чухай хъаяи, 
Хиларив чунгюр фаяй. 


Ширинди гьава атай, 
Иркіуран дардар латай, 
Ми гада гіашукь хьуни, 
Вархайас адиф хьуни. 


Хьундайгьан мидис мюгьлет, 
Гунт! акьас дуйин девлет, 

Уч ухуйса хал акьас, 

Учис са хизан акьас. 


Чунгюр атас киркуни, 
ГТуши гіашукь укьуни, 
Багаймихъди рякъкъ алцай, 
Хъушуни гіашукь руцай. 


Хьес канейде задарин - 
Хуларинра пуларин, 

Пашукьис кьимат адай, 
ИркТуралра кьаці алдай. 


Уч ухундеф дуйилди, 
Фира фадай э пуни. 
Ти дуйистира уч веф, 
Кьяре хил фай э пуни. 


Гьамиштти хьурай 


Бавари ухья малар, 


Шадвелдис кьисмат хьурай. 


Дадари ухья хїюппар, 
Хулас хазина хьурай. 


Хилари лихьу хулар, 
Къала хьуна гьузурай. 
Чичарихъ хъае чучар, 
Чиппикес далда хьурай. 


Хулакк ккие халича 
Сусар лухъай цТурурай, 
ХІюрарин исал кюча 
КТиркіар руцай ацГурай. 


Биціи хюрарин гимар 
Мажлис акьай илгурай. 
Гим ацІунде идемар 
Ватан ух[яс сагъ хьурай. 

Фуш э ме? 


(зарафат) 


Я руш, я руш, батїар руш, 
Найич кїила з юруш. 

Ать х[ябабан къизил кьуш, 
Са тай журеф ал калуш. 


Фи шюрги з ве сифат, 
Фи жакъкъи з ве халат, 
Я т[акьачай - гіаламат, 
Ве кунарис сагібун ат. 


КІмлил ле ч[арар-зазар, 
Жирхас вея вун бизар, 
Жалаткийк кия лузар, 
ЯрхІюрайи вас аззар. 


Я алурцу туппалай, 
Яккун аціу куккалай, 
Хуттурфучи гьаргалай, 
Хилив фая магІюлай. 


Туттая хилар, лакар, 
Андава вас хула кар, 
Кук акьай учин яккар, 
Жибинари а шиккар. 


Вун х[ябабан руш эва, 
Вас ве т[улар нуш зва" 
Дуйи аеф гаш эва, 

Вас канейдеф каш эва? 


85 


86 


МагІалим 


Шиникварис хьуна гГалим, 
Устулихъ хъая магіалим, 
Вахттарилди дарсар ахай, 
Иціая ги г[акьул лазим. 


Рухунде жарахЇис суман, 

Хьюя гидис гьардан дарман, 
КІилихъ гъузай бурмиш акьай, 
Гьартикес акьая инсан. 


Дарсар гъушуттин гьунерар, 
Агвая хьуна мунерар. 

Фи шад вея ги вахттуна 
Зегьмет лихьу магіалимар. 


Четинф э кар, са шак ада, 
Ве иркТурахь фира хъуда, 
Кьулерилди алцас хьаста, 
Ве ижвелин кьимат ада. 


ХЇяр хьураи 


Ве мурад алихь хилил, 
Заварин алчихь къирил. 
Къирийри ги файишурай, 
Ве канеттивди ирай. 


Рагъун фаце къизил нур, 
Гидин тіагарик лик тур, 
Канетти ул ярхїюрай, 


Вун фуш ийчин хіяр хьурай. 


ЦТантукарин халича, 

Акье гидин ракк, кюча. 
Канеттин ирків шад хьурай, 
Уч канейдеф хіяр хьурай. 


Дахьучи вас са чара, 
Бизар хьучи вун пара, 
Гидис Чалар уп ширин, 
Удигь рушарин варин. 

Рагьухьан 


Ери рангун рагъухъан, 
Вун рагъу рухуф зва. 
Жамагіатар хьас аглан, 
Жаннатис аттиф эва? 


Рагъухъан аціу рангар, 
Тукарис кьабул хьунай. 
Ухьтанди агвас цїабар, 
Пуз лихьуна ухунаи. 


ТагЇдиди чулле луфар, 
Рагъухъандилди шунай. 
Гъушуна чиппис рангар, 
Гарданари дижинай. 


Ери ціардун рагъухъан, 
Жамагіат махітал акьуф. 
Рангар батіар рагьухьан 
Зе ватанил мугі акьуф. 


Зе дусттар 


ГІюник кие хилар суман 
Герек з зус зе дусттар. 
Аба ае улер суман 

Багьа з зус зе дусттар. 


Пашкъунас дюхьюнде тавар 
Зе дусттари ацТурай. 
Раккарикк ккие гюнзелар 
Гур аруцай шурурай. 


Шад ягьас, пашман ягъас 


Захь зе дусттар хьай хьурай. 


Иркіуран сирар акьас 
Кьяйи вархал дахьурай. 


Захь хъае цГуппе дусттар 
Мукьу-кІилар сагь хьурай. 
Суфрайрихъ пунде чіалар 
Жанарис дарман хьурай. 

Баар руш 


Жан жухялин жагвар тук, 
Шавгьарилди шад хьундеф. 
Галарин ире цЇантук, 
Рагъарилди ац[ундеф. 


Жагвар тук, ире цЇантук, 
Хил ярхІюна атЇаси. 

Вахттар хьундеф батїар руш, 
Сус акьуна ахаси. 


Рагъун нур ярхіюф суман, 
Вун улерис агуни 
Дардунин дарман суман 
Вун иркГура дивуни. 


Тукари кие Цабар 
Ве хиларис ухшари. 


Гурин гулая фурсар 
Вун агундеф къаншари. 


Ве улар - чулле гІурар, 
Фи дарини дивая. 
Нандис фуркьая чіалар 
Фи ширинди гьургьая. 


Къумши руш 


Фикир акьай х!алак хьуна 
Зе жандис сакинвел анда. 
Кьумший ае руш канхьуна 
Зус дуйикес хабар анда. 


Къумши руш зус агвай чугас 
Дахъуна атая т[агар. 

Вей ракькью алчархьай чугас 
Лакари алцая ракъкъяр. 


Ирків лухая хІалак хьуна 
Хил лихьай яваш вей ада. 
Жан уцГая чирагъ хьуна, 
Вахъас дала фикир ада. 


Хулар, пулар багьа даа 

Вуни девлет, вуни зе пай. 

Зус ми дуньягьра кандава 
Вун гіуммурдин дахьучи тай. 

КТуркїач мудур 


Хьибу суван майданил 
Хьунай са кІуркіач мудур. 
Ери тук атіай гІутіай, 
Хьунай ги пара кьудур. 


Лакар гіядаркай чиригі 
ТТагТамар вей жур-ба-жур. 
Пашикь хьуна ми дуйил 
Туттайий биціи мужур. 


Алчархьунай хье мудур 
Рякъкъю веейде гадайс. 
Фацуна файшунай ми 

Гиди якк акьас - руккас. 


ХІяр хьуна уч руккаеф 
Ми мудур залул хьунай. 
ХІяр хьуна гон акьаеф 
Миннат акьай гіашунай. 


Гадайс ми язукькь хьуни 
Кьяйи биціи амия. 


Учин хилихь ух[юни 
Амма тамахі кимия. 


Вазариккес вазала, 
Мудурикес ціегь хьуни. 
Мидис бицїи мудурар 


Кью КТуркїЇачай хъухуни. 


Вахттарилас ми гадайхъ 
Ціегьерин убад хьуни. 
Хулар хазинайрин ми 
Зурба аєсси хьуни. 


Са ухьтан рушра мидис 
Нандис ийчи жикіини. 
Гьамиштти ми ахтилат 
Мудурихьас киркіуни. 

оО 


Цул адини 


Метье цулла адини, 
Устт атай сувал руцай. 
Уч фи дахи рукьуни 
Рякъкъяр пяжари ацай. 


Цули харайшал хъюхъе 
Алчихьуни чулларил, 

Къизил кіетіар вей къякъкъе 
Хъучархьуни хуппурил. 


Арс суман хьед а мярте 
Фи ухьтанди лавея. 
Емишар хьуна итте 
КГилди багъ салхуш вея. 


Инсанар кардик кия, 
Махісулар завал акьай 
ЦЇулин хил завук кия, 
Нахчирар вархал акьай. 


Факьа иркїв алеф? 


Зе фикир вун хураста, 
Ирків дахъуна агваста, 

Зус вун кканеф хїяр акъас, 
Зун факьа гьел иркЇв алеф? 


Чуллар ац!унде тукар 
Ве рангарис э ухшар. 
Гъушас гуривас хабар, 
Факьа пуна ирк!в алеф. 


Вазалан ладини нур, 

Зе иркТура ая ур, 
Мезурал ягъди ветур, 

Зун факьа гьел ирків алеф? 

ХГулихъ 


Хъюхъе рагъу нур латай, 
ХТулер къизилин хьуни 
Лепейри лихьай ахай, 
Къизил нур къумас йини. 


Пюлин адина ягьар, 
Кьизил къума ужая. 
Кьумал алме ве хьилар, 
ХГулин лепей дужая. 


Завул жагвар нахчир ал 
ХІулин лепейрил лухъай 
Алмева ве иркТурал 
ХГулихъ вун захъай илхъяй* 


Ягъ гіушахьди даркуни, 
Депеяр яваш акьай. 

Заву хіядар дик]уни, 
Мучіе гГуш ухьттан акьай. 


Нур латунай вазала, 
ХГулилас рякъкъ лихьуна. 
Шаб ме хьилди вес гьала, 
Хили зе хил фацуна. 


4. Зак. № 118 


Нюлин ГГуш 


Адирай гІюлин гГушар, 
Жагвар неккарис ухшар. 
Завул г[икГурай хїядар, 
Фидехіан канчин кьадар. 


Арсуран ваз шад хьуна, 
Нур иціай зав фацурай. 
Пушан шавгьар ярхіюна, 
ЧТирар чиги ацТурай. 


Гьава суван мухурил, 
Адина диф гъархьунай. 
Гидис суван ражарил, 
Ширин змкіер агурай. 


Сад сайс кьаншар булахар - 


Ми кьюд илгунай гьургьай. 
Пуштти акьурай сирар, 
Чиппин мурадар агъай. 

Жегьилар 


Суван хіюрин игитар 
Укьас ада мюгьлетар. 
Лухай дургец, гъушай дар 
Къалин акьай убадар. 


ХІюрари ае рушар 
Жейранарис з ухшар. 
Хиларилас лавей зар, 
Фидиккра даа бизар. 


ХГюр аціунде бицГиттар, 
Вазар суман ащуттар, 
Чиппин мезар хущеттар, 
Биціи амий цГущеттар. 


Сагъ хьурай хье жегьилар, 
Кам дахьурай магьилар, 
Шатти илгурай хулар, 
Суварин биціи хїюрар. 


Студенткийс 


Шагьардиъ г[уммур ахай, 
Хулавас хьуна вархай, 
Лихьуна дарсар хурай, 
Фи хГал з ве студентка” 


Вун укьу хал секцияр, 
Вас хураеф лекцияр, 
Маршруткаяр, станцияр, 
ХІалак мева студентка. 


Сад пуна киркіучи пул, 
Вес дахьурай ирків залул, 
Бабра алдавуй багул, 

Гьел факьаси студентка? 


Шуна вахттар киркіоси, 
Ве ачЇакк диплом хьаси, 
Мукьу-кІилар шад хьаси, 
Нас хъагъаси студентка? 

Биціи вахтт 


Хье бицЇи вахтт вас иркГурал алмева, 
Вахь ти вахттунан ишкилар хьумева? 
Фиштти вефий шиниквар сайсол хьуна, 
ХІюрин гьар мукьул биціи кунтїар хьуна. 


Шав гьала алурцас хьин хье хїюрарил, 
Беневша тукари фацу хярарил, 

Руцу ракькьярил алмий чугас хьилар, 
Тиса амий чугас хьес таниш жилар. 


Сувар, булахар фикирар чвёхъаси, 
Дадан ватан вархал хьуни. Факьаси? 
Ватан агъай зе ирк] вахъас угаси, 
Вахъас зе ватан зун гіуммур иціаси. 

Иджи з 


Шав дустт акьас жакъкъе ракъкъ, 
Уп ве иркТурал ле къакъкъ. 

Вун ве дард зус пай акье 

Ве фикир ялгун акье. 


Хал хьудайчин иджи з 

Шин ціабури угастта. 

Хьир хьудайчин иджи з 
Ябур бушше акьастта. 

Мал хьудайчин иджи з 
Гидин нубат акьастта. 
Хъудайчин ли вахь машин, 
Гиди угастта бензин. 

Пул хьудайчи вахъ, зе дустт, 
Варийласра иджи 3. 
Илгосий вун гьам акьай, 
Фиттис ачата агъай. 
Къачагъари тГурхасий, 
Фацуна вун руккасий. 
Сагъвел хъай хьучи, зе дустт, 
Ми кар мегье иджи э. 
Сараттихь мухітаж хьастта, 
Ахир кГил азиз хьастта. 

Зун вахъас руцаси 


Вун рушаригъ жейран суман агуни, 
Зе иркТура ширин акьай дивуни, 
Хиялигі гіяй зун биціи аглан хьуни, 
Удигьас вун гьаттархьуна гулуни. 


Удигьас вун гьаттархьуна гулуни, 
Амма зе ирків хил ярхїюна файшуни, 
Вун андай ми дуньягь зус муч!е хьуни, 
Сатти чулди гъаркьа хьуна илгуни. 


Завун хіядаригі зун вахъас руцаси, 
Нахчирарис вун агвайчуг агъаси, 
Чулди ае тукарип! гіядаркаси, 
Тьагуригі вун тук хьуна гЇяйчугаси. 


Фудуркьучи вари сувар тїуркїаси, 
Арсуран рухавас хабар гьушаси, 
Хулин кЇени вун агъай адаркаси 
Къизил балугъ хьуна вун г[яйчугаси. 


Секин хьастта зун ми рагъукк нур личи, 
Мидехіан руцай зус вун фудуркьучи, 
Вун пара кандиаеф хабар ийчи, 
Уп сара зус нандиъ айчи вун учи? 

Чаркв 


Вун чес ицЇа шадвелдин ада кьадар 
Хула гІик]у чирагъ вуни, биціи чаркв, 
Ул хъуда че канда ми дуйин задар 

Че девлет, хазина вуни, бицЇи чаркв. 


ХІайифди а вун алихьас жиларил, 

Агь фидехїен ширини вун, биціи чаркв 
Дурухіяй ягьди атаси хиларил 

Карна пиша вун хьуна а баван чаркв. 


Багаймин кІилис ичинде рагьун нур, 
Килди хал аціая валди, биціи чаркв. 
Ахуниг[Гра гьархьая агъай ве тур. 
Ать фи багьа э иркТурас, баван чаркв. 


Ширин емиши фацунде багъ суманф, 
Хуттурфай вас ирків аціая, биціи чаркв 
Тук ахьуна гьузунде дуньягь суманф, 
Ма пуна инде муради, баван чаркв. 


Къариирис 


АхЇмакьарис гЈакьул иціас, 
ХІюри» ай канди къарияр 
Биціиттарин ирків шад акьас 
Хулара хьурай къарияр. 


ЯгЇнакькь мата аман-миннат 
Суваб гТуше чвёс, кьарияр. 
Ахир кГил хьурай мукь жаннат, 
Идже ЧЇалар гъургъ, къарияр. 


Хайирдихъас хъударк гьартин, 
Ахтармиш акьай, къарияр. 
Хилихъ хъайе садакьа тин 
Дупаяр акьай, къарияр. 


Чун агвай улер шад акье 
Къуджайрин ирківар, къарияр. 
Мезар сачукь жакъкъе акье ` 
Хонарин тукар, къарияр. 

Сафил мева 


Я руш, вун фас хьуфи сафил, 
ИркГурас гиранди ава? 
Хиялигі гіяй мямя гъафил, 
Ми дуньягь вас шириндава? 


Фитти з акьуф гГаламат, 
Гьар дардунис дарман ая. 
Фас гГушай вун вас хажалат, 
Кур пашманди вун агвая. 


Гьаржуран рякъкъяр э хьес бул, 
Вас канеф гЇяттив гуригіяс. 
Дахьучи ли вас гур кьабул, 

Сад лахай вас х!ядариг!яс. 


Ги х[яд ве хилил лихьаси 
Гидис иркТуран мурад уп. 
Ціа керхьуна ги уціаси, 
Акье хуппай матлабис хуп. 

Агъул руш 


Багъдис агъди къизил цЇантук, 
Я ширин тіибитіарин рук, 

Я суварин жейран назук 

Фи гюрчеги вун, агъул руш. 


Гьар вахттуна иркїура а, 
Вун дагай зун дардуна а, 
Зе жегьил жан ЦГурунаа, 
Зун язукькь акье, агьул руш. 


Билбил суман гъургъая вун, 
ТТавус суман руцая вун, 

Са тук суман агвая вун, 

Фи гюзели вун, агьул руш. 


Зе дардарин э вун дарман, 
Макьа, канеф, гіуммур пашман, 
ТагІриф акьай хъунда аман, 

Зун хГалак макьа, агьул руш. 


Угъал 


Зав дифари фацуна, 

Мялле угъал угъунай. 

Жил хьиттахъди рукъкъуна, 
Пуз лихьуна ухунай. 


Дифаригі рагь гіярхьуна, 
Угьал яваш акьунай. 
Рагъухъан мугі лихьуна, 
Ватан ухьттан акьунай. 


Хиттарилди хьуна тух, 
Булахар таг[де хьунай. 
Гашкъалдий дуньял ачух, 
Дара ккекку рухунай. 


Угъал, угьал угьурай, 
Къизмиш хьу жил ругьурай, 
Завуас угьа тіинкіар, 
Хьес гьарф са мурад хьурай. 

Шав дуст 


Шав, зе дустт, фукье къолав, 
Хье дерди-делег акьас. 
Алихьуна ціин ялав, 

Хьес рукъкъу кабаб акьас. 


Припев: 


Хал-хизан, мал-къара, 
Фиштти а хїалар сара? 
ГТазаб кийчи вас пара, 
Закес хьаси вас чара. 


Артухъ лама мал айчин, 
Цулин Килис гон акье. 
Эгер хула къал айчин, 
Хьирас ширин мез акье. 


Ве хула дад амийчин, 
Вун гьагиди пуф акье. 
Ве жибин кьяри айчин, 
Хайир кие кар акье. 


Хулар, пулар хьучи бул 
Зун иркГуралас мева. 
Дусттар хъадакьай кьабул, 
Варха ракъкъярис мева. 

Багьа инсан 


Багьа инсан, вун завас вархай мева, 
Зе иркТуран хиялар вахъай вея. 
Рушарин икьянигі заккес жин мева, 
Зе жандикес гІикунде чирагъ вея. 


Гьич шак адай вун дагьларин жейрани, 
Ахаяхи ирків чиппихъай улери, 

ХТак гафи вун гьар дардунин дармани, 
Магъа, канеф, мур гьаваян ч!алари. 


Зе хІалдикес киягьан ли вас хабар, 

Зе гъавурди архьасигьан вун яраб. 
Хьасигьан ми дуньял хье кьисмат-кьадар, 
Вун чІалал ахас факьагьан зун яраб. 

Зе канеф 


Вея исар иркТура ай гьаммиша, 

Ве фикирди фи айчин уп зус, канеф. 
Вас агъайде са гаф ая, гьимиша, 

Ябур дайціай бизар макьа зун, канеф. 


Вун зе гъавурди архьучи, зун шади, 
Тук суман лихьаси хилил, зе канеф. 
Захь хъаейде дуйил махіал вун сади, 
Пази суман ухяси вун, зе канеф. 


Зе чІалар зиягі макьа дакьай къайгъу, 
Ахир кІил пашман хьаси вун, зе канеф 
Ми ггуммурдикес макьа сара агъгъу, 
Гунагь гъумуша сара вас, зе канеф. 

Беневша 


Вун хьеб алихь, зун агъас чїал, 
Заккес вун гьишас лимиша. 
Фи ухьтанфи тур але вал, 

Вун зе масан тук, Беневша. 


Зе иркТ угай вея кабаб, 

Зе жандиъ архьуна жуша. 
Рази хьастагьан яраб баб, 
Вун зус иціас ирків, Беневша. 


Фи иджефи вас инде пай, 
Амма пара-фурс гьумуша. 
Гюрчегвелдис ада ве тай, 
Иркіуран мурад, Беневша 


Мус кирк!осигьан зе дардар, 
Зус улер атай гьимиша. 

Чал дагъай акьая сарсар, 
Махітал макьа зун, Беневша. 


Кане руш 


Ракъкъди хьиттас вея рушар, 
Нур иціай гажинар фаяй. 
Вари ий тукарис ухшар, 
Амма сад зус канеф гіяяй. 


АликГуна ціає либас, 

Рагь суман ай вун вех[ела. 
Фидахіан ламусди ай вас, 
Зун ракъкъю гьучархьухіела. 


ЦТиял хъа зе унхьас ве сес, 
Ве мухури билбил ава? 

Фи ширинди гІургіайи мез, 
Ве мезурал шиккар алва? 


КІилил але жагвар майзар, 
Фи нур ккет!унаа учи. 

Зе жандис ярхіяси аззар 

Я канеф, вун зус дахьучи. 


113 


14 


Сусас 


Вун хошкелди ахае сус, 

Вас ве цїекТинар мубарак. 
Багь хьурайи вас лайши ус, 
Ве наврузбег вас мубарак. 


Дагьди ае хаму жейран 
ГТурчахъандис алчархьуни. 
Ухшари вас якьут маржан, 
Мурад суман фачархьуни. 


Яг[я ахае цїае сус, 

Бигьем хьурай ве мурадар. 
Бахттар ирай батіар тіавус, 
Ерид хьурай вахъ веледар. 


Ухшар хьуна вас аха ус, 
Ачаха хал бина хьурай. 
Магьил - чаран ухіяй ламус, 
Дадар, бавар рази хьурай. 


Гюрчегвел 


Фи ухьтани вун марал суман дагъдин, 
Фи назук э хилар ранг але агъдин, 

Ве пузарар ширин ямиш э багъдин, 
КТаре улери иркі фацая сагъди. 


Вав фихьучи тукарин к!ея абур, 

Фас хьуфийгьан вун лидехїен такабур, 
Ваз гіашая иркГура дакьай сабур, 
Агунаа гидис ве хьюсин абур. 


Рукъкъаяхи багъди ае чинарар, 
АгухЇела вак киейде гьунерар, 
Къабулди а инсанарис ве тТулар, 
Вун агундеф аціая варин улар. 

Вархал хьуни 


Бахтунив фай гъургъучи 
Жуваб фачархьасигьан. 
Вархайлас зун агучи, 
Яраб вас хіярхьасигьан? 


Ражгади диву сувар, 

Че ирківар журе макьа. 
Ахир кил ада раккяр, 
Миннати, вархал макьа. 


Завулас вее нахчир, 
Канеттис салам фаюх. 
Пуч вея уп зе ахир, 
Улар хьуна негГун рух. 


Тукар акьу укунар, 
Тикани фадацурай. 

Сад сал ирківар алеттар, 
Кьяйи вархал дахьурай. 

